Carmen Yolanda Arencibia Santana

Carmen Yolanda Arencibia Santana (Las Palmas Kanaria Handikoa, 1939ko uztailaren 25a – ibidem, 2025eko martxoaren 22a) espainiar filologoa izan zen, Benito Pérez Galdósen obra aztertu zuena. Las Palmas Kanaria Handiko Unibertsitateko katedraduna eta irakasle emeritua izan zen. Unibertsitate horretako Benito Pérez Galdós katedra zuzendu zuen 1995az geroztik, eta 1989-1999 urteetan unibertsitate bereko Filologia Fakultateko lehen emakume dekanoa izan zen. Kanarietako Hizkuntza Akademiako kidea izan zen.

 Ibilbidea 
1961eko ekainean Filosofia eta Letretan lizentziatu zen La Lagunako Unibertsitatean, filologia erromanikoan espezializatuz, eta 1982ko urtarrilean Filologian doktoretza egin zuen unibertsitate berean.

Kanaria Handia uharteko kabildoko hezkuntzako zuzendari nagusia izan zen 1999-2003 urteetan. 2007an Kanaria Handiko alaba kutun izendatu zuten, 2015ean Las Palmas Kanaria Handiko alaba kutun, eta 2017ko Firgasko alaba adoptatu. 2005etik 2013ra Arte, Naturaleza y Verdad. Obras completas de Pérez Galdós liburu saila editatu zuen.

2025eko martxoaren 22an hil zen, 85 urte zituela.

 Lanak 
Artikulu akademiko ugariez gain, monografia hauek idatzi edo editatu zituen:

 Sariak 
1983an Hezkuntzako Ministerioak antolatutako Lehiaketa Nazionalean irabazleorde izatera iritsi zen. 1998an Canarias7 erakundeak Canarias7 Ikerketa Saria eman zion.

2020an Historia, Biografia eta Oroitzapenen Comillas Saria irabazi zuen Galdós. Una biografía liburuarengatik.

 Erreferentziak 

 Kanpo estekak 

Kategoria:Las Palmas Kanaria Handiko jendea
Kategoria:Espainiako filologoak
Kategoria:Emakume hizkuntzalariak
Kategoria:Espainiako irakasleak
Kategoria:Emakume irakasleak